Andrea Bocelli er magnaður söngvari og heldur betur heimsþekktur.getty / Pietro D'aprano Ítalski söngvarinn Andrea Bocelli heldur risatónleika í Kórnum laugardaginn 23. maí , ásamt sinfóníuhljómsveit , kór og sérstökum gestum . Þetta kemur fram í tilkynningu frá Senu . Ítalinn er einn ástsælasti tenór heims og hefur selt yfir 90 milljón plötur á heimsvísu . Hann átti þátt í því að færa sígilda tónlist í samtímann þar sem lögin hans hafa náð fyrsta sæti á öllum helstu topplistum heims . Í tilkynningunni segir að Kórnum í Kópavogi verði í fyrsta sinn umbreytt í sitjandi sal , en einungis verður boðið upp á númeruð sæti og lögð áhersla á að salurinn verði hlýr og notalegur . Bocelli kemur fram ásamt 70 manna sinfóníuhljómsveit , SinfoNord , kór frá Söngsveitinni Fílharmóníu og sérstökum gestum . Átta þúsund manna sitjandi tónleikar Tæplega átta þúsund sæti verða í boði á sex verðsvæðum og miðarnir kosta frá 12.990 kr. en í tilkynningunni segir að um sé að ræða stærstu sitjandi tónleika fyrr og síðar á Íslandi . Á dögunum var platan tilnefnd til Grammy verðlauna fyrir árið 2019 . Tónleikarnir verða í tveim hlutum ; fyrri hluti er sígildari og þar tekur hann þekktustu óperuaríurnar , en í seinni hluta tekur hann alla sína vinsælustu slagara . Miðasala hefst föstudaginn 13. desember Tix.is / bocelli . Forsala fer fram daginn áður kl. 10 og hægt er að skrá sig í hana hér . Að neðan má heyra nokkur af þekktustu lögum Bocelli .